A MAGYAR ALFÖLD SZÍKLAKÓ NÖVÉNYZETÉRŐL. 
m 
fejlődését az ideiglenes bő víztartalom is okozhatja. Nem okozná az eset¬ 
ben, ha az évszak szerint az illető talaj nem változnék olyan nagy mérték¬ 
ben ; mert a mi tavaszszal víz alatt áll, az nyárra kiszikkad. Mindössze 
kimondható, hogy az elemi tényezők a szikes talaj on n agy an 
különbözők s a szerint a növényzet is más-más. 
% Nagyon éles egy és ugyanazon a helyen, tehát ugyanazon a tala¬ 
jon, a növényzet közötti különbség az évszakok szerint. A hol tavaszszal, 
júniusig szép réti növényzet van, mely más középeurópai réti növényzet¬ 
től legfölebb abban tér el, hogy a fajok részben mások és hogy a szőnyeg 
valamivel gyérebb, ott őszszel egészen eltérő, sajátságos növényzet' 
tárul elénk, melyet többé nem számos, hanem csak nehány faj, főleg 
Statice Gmelini alkot. Máshol pedig, a hol tavaszszal ámbár gyér, de 
mégis gramineákban bővelkedő növényzet volt, ott őszszel a gramineák 
közül legfölebb Crypsis szedhető, máskülönben Compositae és Chenopo- 
dium valamint Atriplex uralkodnak ; nyár derekán pedig az illető helye¬ 
ken alig akad egy-egy szál virág. Azt lehet mondani, hogy tavaszszal 
réti növényzet uralkodik, nyáron szünet áll be s őszszel új 
vegetáczió fejlődik ki, a mely a tavaszi réti növényzettől lényege¬ 
sen különbözik s igazi puszták vagy steppék képét mutatja, még a 
legkedvezőbb helyeken is. A fajokra vonatkozólag is az inkább közép- 
európai és hegyvidéki származású fajok tavaszszal vannak túlsúlyban, 
holott őszszel a keleti fajok az uralkodók. 
A meteorologi ai viszonyok nyilván közvetlenül a növényeket érintő 
hatásokon kívül közvetve is igen fontos szerepet játszanak, mert tőlük 
függ a talaj hatása. Ugyanaz a talaj igen különbözőként hat a növé¬ 
nyekre ; ha tavaszszal el van öntve és még hideg, ha nyáron kiszárad 
és nagy mértékben átmelegedik, ha őszszel újból nedvességet nyújt, 
mindig igen fontos változást idéz elő; a mellett a talajvíz concentratiója 
végtelenül változik s az évszakkal amúgy is járó különbséget olyan nagy 
mértékben fokozza, hogy úgy látom sehol sincs olyan nagy különbség 
tavaszi, nyári és őszi növényzet között, mint szikes talajon. Azaz szike¬ 
seink növényzete extrem ökológiai viszonyoknak van kitéve, 
a mi a meterologiai viszonyok közvetlen valamint, közvetett hatásának 
tulajdonítható. 
Nem zárkózhatunk el az elől a megfigyelés elől sem, hogy a rövi¬ 
den csak évszakosnak nevezett változás tekintélyes mértékben módosul 
az időjárás szerint. Némely esztendőben már június vége felé nyári szü¬ 
net tapasztalható, máskor még júniusban is nagyon üde, dús vegetáczió 
található ; a nyári és őszi vegetáczió közötti határ sokszor elmosódik, 
mert némely esetben az őszi növények igen korán fejlődnek ki, máskor 
a nyári aszály augusztusban és szeptember első felében éri el tetőpontját. 
